જોકે આ સુવિધા સાથે આ કાર હાલની માત્ર રોડ પર ચાલતી મોટરગાડીઓ કરતા ઓછી એવરેજ આપશે. ખાસ કરીને ૧૦૦થી ૨૦૦ કિલોમીટરના પ્રવાસ માટે આવી કારનો ઉપયોગ વધારે થાય તેવો હાલનો અંદાજ છે. અમેરિકામાં આવા અખતરા માટે ૧૦ મિનિટની મુસાફરીના આશરે ૩૦ ડોલર જેવા ભાવ રાખવામાં આવે તેવી ધારણા છે. ભારતમાં માર્કેટ તેને કેવા સ્વરૂપે સ્વીકારે છે તેના પર મોટો મદાર રહેલો છે. અમુક કંપનીઓ ત્રણ જણા માટે થ્રી-વ્હિલરના પણ પ્રયોગ કરી રહી છે. સામાન્ય રીતે આવી સેવા ૧૦૦થી ૨૦૦ માઇલ પ્રતિ કલાકની સ્પીડે ચાલુ થાય તો હાલની ટ્રાફિક સમસ્યાનો ઉકેલ આવી શકે તેમ છે, કારણ કે આવી કાર પાંચેક સેકંડમાં તો ૧૦૦ની સ્પીડ પકડી શકે છે. વળી ગણતરીની પળોમાં ફ્લાઇંગ મોડ પર જઇ શકે છે. ફ્લાઇંગ મોડમાં આવ્યા બાદ તે ૩૦૦થી ૪૦૦ માઇલ જઇ શકે છે.